የሶማሊያ ፕሬዚዳንት በዛሬው ዕለት በኢትዮጵያ  የሥራ ጉብኝት ያደርጋሉ
አዲሱ የሶማሊያ ፕሬዚዳንት ሞሃመድ አብዱላሂ ሞሃመድ ዛሬ በኢትዮጵያ የመጀመሪያውን ይፋዊ የስራ ጉብኝት ያደርጋሉ።በሶማሊያ  እንደ አዲስ  በተዋቀረው   የሶማሊያ መንግሥት  አስተዳደር  ፕሬዚዳንት ሆነው የተመረጡት  ሞሃመድ አብዱላሂ ሞሃመድ ወይም  በቅፅል ስማቸው ፋርማጆ በኢትዮጵያ የመጀመሪያውን ይፋዊ የስራ ጉብኝት ከዛሬ ጀምሮ  ያደርጋሉ።ፕሬዚዳንቱ ከኢፌዴሪ ጠቅላይ ሚኒስትር አቶ ኃይለማርያም ደሳለኝ እና ከሌሎች ከፍተኛ የመንግስት ባለስልጣናት ጋር በሁለትዮሽ እና ቀጣናዊ ትብብሮች ላይ ይወያያሉ ተብሎ ይጠበቃል፡፡ሁለቱ መሪዎች በዋናነት በፀጥታ እና በፀረ ሽብር ዘመቻ፣ በኢንቨስትመንት፣ በንግድ እና በአቪየሽን ዘርፎች ላይ የሁለቱን ሀገራት ግንኙነት ይበልጥ ለማጠናከር ይወያያሉ ተብሎ ይጠበቃልም ነው ያሉት።ኢትዮጵያ  አባል በሆነችበት የምስራቅ አፍሪካ የልማት በይነ መንግስታት (ኢጋድ) በኩል የጎረቤቷ ሰላም እንዲሰፍን እልህ አስጨራሽ ጉዞ ማድረጓ  ይታወሳል ።ኢትዮጵያም በ1998 ዓ.ም ወደ ሶማሊያ ወታደሮቿን በመላክ ፅንፈኛው ቡድን የሆነው አልሻባብን  አከርካሪውን መስበር ችላለች። በዚህ እንቅስቃሴዋም በኬንያ ናይሮቢ የሶማሊያ የሽግግር መንግስት እንዲቋቋም አስተዋጽኦ አበርክታለች ። 